[{"text_idx": "#000002", "text": "Eisteddon ni lawr gyda Hyfforddwr Gyrfa, Julie, a siarad am sut mae\u2019ch gweithredoedd yn dibynnu ar eich cred a sut mae\u2019ch llwyddiant yn dibynnu ar eich gweithredoedd. Y canlyniad? Hanes gyrfa craff ac ysbrydoledig i\u2019n hatgoffa bod rhaid i ni fod y gorau y gallwn fod er ein mwyn ni\u2019n hunain, a\u2019r mwyaf caled rydych yn gweithio y mwyaf ffodus y byddwch."}, {"text_idx": "#000004", "text": "Yn yr ysgol roeddwn i bob amser am fod yn athrawes Ymarfer Corff, ond methes i\u2019r arholiad mathemateg Lefel O (TGAU) a chymryd nad oedd hwn yn ddewis gyrfa posibl i mi mwyach. Yn lle ailsefyll yr arholiad, dilynes i fy ffrind a gwneud cais i astudio Therapi Harddwch a Thrin Gwallt yng Ngholeg Technegol Pontypridd. Fe wnes i gwblhau\u2019r cwrs ond roeddwn i\u2019n gwybod ym mer fy esgyrn nad dyma beth roeddwn i am ei wneud. Symudes i i Lundain yn fuan ar o\u0302l gorffen a gweithio mewn swyddi gwahanol, ond roeddwn i\u2019n teimlo\u2019n rhwystredig oherwydd doeddwn i ddim yn gwneud yn union beth roeddwn i eisiau ei wneud, a doedd fy ngyrfa ddim yn mynd i\u2019r cyfeiriad roeddwn i am iddi fynd. Ond fy mlaenoriaeth ar y pryd oedd y pethau ymarferol oherwydd roedd gen i forgais i\u2019w dalu, a cholles i\u2019r awydd i wthio fy ngyrfa yn ei blaen. Symudes i no\u0302l i Gymru gyda fy ngw\u0302r ac am y blynyddoedd nesaf fe wnes i lawer o swyddi rhan-amser a magu 3 o blant yr un pryd \u2013 amser hyfryd ond brysur tu hwnt! Wrth edrych yn o\u0302l, dylwn i fod wedi mynd yn o\u0302l i\u2019r Coleg, ond ces i fy nal yn y ro\u0302l o fod yn fam a, heb unrhyw gyngor gyrfaoedd dibynadwy, roeddwn i\u2019n ansicr ynghylch beth i\u2019w wneud nesaf o ran gyrfa. Roeddwn i am gyflawni cymaint mwy ond doeddwn i ddim yn gwybod sut i wneud hynny."}, {"text_idx": "#000006", "text": "Pan oedd fy mhlant mewn addysg amser llawn, roeddwn i am gael fy ngyrfa yn o\u0302l ar y trywydd iawn ac fe wnes i ychydig o waith gwirfoddol gyda WISE, yn gweithio gydag oedolion ag anableddau dysgu. Ces i gynnig swydd amser llawn fel Hyfforddwr Swyddi yn gyflym iawn, yn helpu pobl sy\u2019n chwilio am swyddi yn eu lleoliadau. Treulies i 6 mlynedd yn WISE a mwynhau gweithio mewn ro\u0302l gynghori yn fawr iawn, yn helpu pobl i wireddu eu potensial. Ar o\u0302l WISE fe wnes i wneud cais llwyddiannus i weithio gyda Gyrfa Cymru a threulies i\u2019r 12 mlynedd nesaf mewn swyddi amrywiol. Fy hoff ro\u0302l oedd gweithio gyda\u2019r prosiect \u2018Porth Ieuenctid\u2019 gyda chleientiaid NEET (y rhai nad ydynt mewn cyflogaeth, addysg na hyfforddiant) a oedd yn rhoi llawer o foddhad i mi. Roeddwn i\u2019n dwlu helpu\u2019r bobl ifanc, yn gosod nodau cyraeddadwy iddyn nhw a\u2019u gweld nhw\u2019n goresgyn rhwystrau mawr i\u2019w cyflawni yn aml iawn. Ces i deimlad mawr o falchder yn gweld y bobl ifanc yma yn llwyddo, ac roeddwn i\u2019n gwybod o\u2019r diwedd mai dyma\u2019r ro\u0302l iawn i mi. Ar o\u0302l Gyrfa Cymru fe wnes i weithio i Goleg Gw\u0302yr fel Swyddog Datblygu Menter. Fe weithies i yn yr ysgolion yn darparu gweithgareddau menter i\u2019r disgyblion, eu helpu i feithrin sgiliau a rhinweddau er mwyn iddyn nhw allu pontio\u2019n rhwydd i\u2019r gweithle. Roeddwn i\u2019n dwlu ar y swydd \u2018ma, ond ar o\u0302l 4 blynedd yn y ro\u0302l fe ddaeth y cyllid i ben, a chefais fy ngadael unwaith eto yn ysteried fy opsiynau. Gwnes i gais am swydd Cynghorydd Recriwtio gyda Gwell Swyddi Gwell Dyfodol gan fy mod yn teimlo ei fod yn gyfle delfrydol i defn"}, {"text_idx": "#000009", "text": "Hoffwn i fod wedi gwybod, er nad oeddwn i yn y swydd roeddwn i am fod ynddi, roeddwn i dal yn ennill sgiliau defnyddiol iawn a sgiliau trosglwyddadwy a fyddai\u2019n fy rhoi mewn sefyllfa dda ar gyfer unrhyw swyddi yn y dyfodol. Doedd trin gwallt ddim yn yrfa i mi yn bendant, ond fe wnes i feithrin sgiliau hanfodol mewn gwasanaeth cwsmeriaid, datrys problemau a chyfathrebu effeithiol. Roeddwn i bob amser dan yr argraff fy mod i ddim yn ddigon da ac roeddwn i\u2019n credu hynny hyd nes i mi ddechrau canolbwyntio ar fy nghryfderau yn hytrach na\u2019m gwendidau. Wnes i ddim dilyn y llwybr AU ffurfiol a chael gradd, ond yn hytrach dilyn llwybr ychydig bach yn wahanol a gwneud cyrsiau Prifysgol Agored amrywiol a llawer o ddatblygiad proffesiynol parhaus. Byddai wedi bod yn braf gwybod ei bod hi\u2019n iawn i beidio a\u0302 dilyn y dorf a gwneud beth mae pawb arall yn ei wneud oherwydd dydy hynny ddim bob amser y peth iawn neu\u2019r peth gorau i chi. Does dim cyfrinach i lwyddiant; rwy\u2019n credu\u2019n gryf eich bod chi\u2019n creu eich cyfleoedd eich hun, felly yn lle siarad amdano \u2013 ewch amdani!"}, {"text_idx": "#000013", "text": "Rwy\u2019n gredwr mawr mewn gwaith gwirfoddol oherwydd mae fy ro\u0302l gwirfoddoli wedi rhoi cyfle i mi roi cynnig ar fath penodol o yrfa cyn ymrwymo i\u2019r yrfa honno. Mae gwirfoddoli yn ffordd wych o gael profiad gwerthfawr a dysgu sgiliau hanfodol, ac mae hefyd yn rhoi digon o gyfle i arddangos rhinweddau dymunol megis ymrwymiad a brwdfrydedd. Roedd gwirfoddoli wedi rhoi llawer o hyder i mi a theimlad o bwrpas ac roedd hynny wedi fy helpu i gyrraedd lle rydw i heddiw. Pan oeddwn i\u2019n iau, doedd dim llawer o gymorth gyrfaoedd ar gael ond erbyn heddiw mae cymaint o wasanaethau cymorth gyrfaoedd ar gael sy\u2019n bar"}]